Trpanj, dana 17. srpnja 2019. godine

Zainteresiranim subjektima

**JAVNI POZIV**

**ZA PODNOŠENJE PRIJAVA ZA IZDAVANJE PARKIRALIŠNIH KARTI I ZAKUP REZERVIRANOG PARKIRALIŠNOG MJESTA U NASELJU TRPANJ**

Sukladno odlukama Općinskog vijeća Općine Trpanj, od dana 16. lipnja 2019., tvrtci Komunalno Trpanj d.o.o. (u daljnjem tekstu: Organizator parkiranja) je dodijeljena djelatnost pružanja usluge naplate parkiranja na području Općine Trpanj. Sukladno tome, a ovim putem Organizator parkiranja obavještava i poziva **sve zainteresirane pravne i fizičke osobe** da započinje sa naplatom velikog parkirališta u ulici Donje Kuće, koje pretežno koriste stanovnici predjela zvanog Selo te započinje sa prodajom parkirališnih karata. Ovim putem se poziva zainteresirane osobe da podnesu zahtjev za izdavanjem parkirališne karte ili predaju zahtjev za zakup rezerviranog parkirališnog mjesta u naselju Trpanj i to za sljedeće parkinge:

1. Parkirna mjesta u ulici Dinka Fabrisa (parkiralište ''Donje polje''),
2. Parkirna mjesta u ulici Put Dubokog doca (parkiralište ''Park I''),
3. Parkirna mjesta u Ul. Kralja Tomislava (parkiralište "Ispod crkve''),
4. **Parkirna mjesta u ulici Donje Kuće (parkiralište "Gornje polje")**,
5. Parkirna mjesta u ulici Zabrižak (parkiralište “Park II”),
6. Parkirna mjesta u ulici Potok (parkiralište “Dekoviće”),
7. Parkirna mjesta u ulici Potok (parkiralište “Obilaznica”)
8. Parkirna mjesta u ulici Put Vila (parkiralište “Vile I”),
9. Parkiran mjesta u ulici Put Vila (parkiralište “Vile II”).

Pravo na povlaštenu kartu ima **fizička** osoba koja:

- ima prebivalište na području Općine Trpanj, što dokazuje osobnom iskaznicom ili

uvjerenjem o prebivalištu izdanim od strane MUP-a, i nije obveznik poreza na kuću za

odmor, što dokazuje potvrdom Općine Trpanj

- ima vozilo registrirano na svoje ime, što dokazuje valjanom prometnom dozvolom.

Organizator parkiranja će na zahtjev fizičke osobe koja dokaže da zadovoljava uvjete iz stavka 1, podstavak 1. ovog članka, izdati povlaštenu kartu.

Pravo na povlaštenu kartu ima **pravna osoba i obrtnik** koja:

- ima sjedište na području Općine ili koristi poslovni prostor na području Općine , što

dokazuje upisom u odgovarajući registar ili ugovorom o zakupu, odnosno izvatkom iz

zemljišnih knjiga o vlasništvu poslovnog prostora;

- ima vozilo registrirano na ime obrta odnosno pravne osobe, što dokazuje valjanom

prometnom dozvolom.

Organizator parkiranja će na zahtjev pravne osobe odnosno obrtnika koja dokaže da zadovoljava uvjete iz stavka 2, podstavak 2. ovog članka, izdati povlaštenu kartu.

Parkirna mjesta sa rezerviranim parkirališnim mjestom daju se u zakup za razdoblje navedeno u Odluci o organizaciji, načinu naplate i kontrole parkiranja na javnim parkiralištima u Općini Trpanj. 30-odnevni zakup počinje teči od prvog dana mjeseca za koji je Ugovor potpisan i teče do isteka zadnjeg dana istog tog mjeseca ( za 60 i 90 dana teče od prvog dana u mjesecu do isteka posljednjeg dana mjeseca u 2. - 60 dana ili 3. - 90 dana mjesecu zakupa)

Svi korisnici javnog parkirališta s naplatom imaju pravo i na parkirališnu kartu bez rezerviranog točno određenog parkirališnog mjesta (bez rezervacije parkirališnog mjesta – apartmanska karta), u vremenskom periodu (7, 10, 30, 60, 90 dana) bliže opisanom u članku 25. stavak 3. Odluke o organizaciju, načinu naplate i kontrole parkiranja na javnim parkiralištima u Općini Trpanj.

Sve osobe koje podnose zahtjev/e mogu ostvariti svoje pravo pod uvjetom da nemaju dugovanja prema Organizatoru parkiranja, Općini Trpanj i tvrtki Izvor Orah d.o.o., i da dostave ostalu traženu dokumentaciju prema zahtjevima, koji su prilog ovoj objavi.

**KORIŠTENJE POVLAŠTENE KARTE I PARKIRALIŠNE KARTE BEZ PRAVA REZERVACIJE PARKIRALIŠNOG MJESTA NIJE DOZVOLJENO U ULICI ŽALO I RIBARSKA OBALA U PERIODU OD 01. LIPNJA DO 30. RUJNA!**

Pisani zahtjevi za izdavanje parkirališne karte ili zakup dostavljaju se poštom ili osobnim dolaskom na adresu

**Komunalno Trpanj d.o.o., Put Dubokog doca 3, 20240 Trpanj**

**s naznakom “Zahtjev za izdavanjem parkirališne karte / zakup parkirališnog mjesta”**

Rok za dostavu zahtjeva je **stalno otvoren.**

Zahtjevi se dostavljaju izravno u ured Organizatora parkiranja, svakim danom od 8,00 - 13,00 sati ili poštom na adresu: Komunalno Trpanj d.o.o., Put Dubokog doca 3, 20240 Trpanj. Vrijeme pečata na poštanskoj pošiljci je vrijeme predaje - zaprimanja ponude.

U slučaju ispunjenja kvote zakupa parkirnih mjesta, rješenje će se dodijeljivati sukladno redoslijedu pristiglih i valjanih zahtjeva za zakupom parkirnog mjesta.

Nevaljane prijave neće biti uzete u obzir za razmatranje.

Odgovorna osoba

Renata Ivandić